দ্য ব্রেইন টিউমার চ্যারিটি

দ্য ব্রেন টিউমার চ্যারিটি হলো একটি ব্রিটিশ দাতব্য সংস্থা। এটি গবেষণার জন্য অর্থায়ন, মস্তিষ্কের টিউমার সম্পর্কে সচেতনতা বৃদ্ধি, রোগ নির্ণয়ের সময় কমানো এবং মস্তিষ্কের টিউমারে আক্রান্ত ব্যক্তিদের, তাদের পরিবার এবং বন্ধুদের সহায়তা এবং তথ্য প্রদানের উদ্দেশ্যে কাজ করে।

 ইতিহাস 
দ্য ব্রেইন টিউমার চ্যারিটি সংস্থাটি ২০১৩ সালে ব্রেইন টিউমার ইউকে, সামান্থা ডিকসন ব্রেইন টিউমার ট্রাস্ট, এবং জোসেফ ফুট ট্রাস্টের একীভূতকরণের মাধ্যমে তৈরি করা হয়েছিল। ১৯৯৬ সালে নীল এবং অ্যাঞ্জেলা ডিকসন সামান্থা ডিকসন ব্রেইন টিউমার ট্রাস্ট প্রতিষ্ঠা করেন। কারণ উনাদের মেয়ে সামান্থা ১৬ বছর বয়সে ব্রেইন টিউমারে মারা যান। অ্যান্ডি ফুট ২০০৭ সালে তার ছেলে জোসেফের ব্রেইন টিউমারে মারা যাওয়ার পর জোসেফ ফুট ফান্ড প্রতিষ্ঠা করেন। ফুট পরিবার ব্রেইন টিউমারের কারণ এবং চিকিৎসার জন্য গবেষণার জন্য তহবিল সংগ্রহ শুরু করে। ১৯৯৭ সালে, ইউকে ব্রেইন টিউমার সোসাইটি প্রতিষ্ঠিত হয়, যা পরে ব্রেইন টিউমার ইউকেতে পরিণত হয়।

 ক্রিয়াকলাপ 

 গবেষণা এবং গবেষণা তহবিল 
দ্য ব্রেন টিউমার চ্যারিটি যুক্তরাজ্য জুড়ে গবেষণার একটি পোর্টফোলিও তহবিল প্রদান করে। এটির লক্ষ্য হল বেঁচে থাকার হার দ্বিগুণ করা এবং উন্নত ডায়াগনস্টিক কৌশল এবং নতুন চিকিৎসা সনাক্ত করে দীর্ঘমেয়াদী ক্ষতি হ্রাস করা। তাদের স্বাধীন গ্রান্ট রিভিউ এবং মনিটরিং কমিটি (GRAM) দ্বারা তৈরি প্রতিযোগিতামূলক পিয়ার রিভিউ প্রক্রিয়া এবং মূল্যায়নের মাধ্যমে তহবিল প্রদান করা হয়। [ তথ্যসূত্র প্রয়োজন ]

 সহায়তা এবং তথ্য পরিষেবা 
এই দাতব্য প্রতিষ্ঠানটি বিনামূল্যে তথ্য এবং সহায়তা পরিষেবা প্রদান করে এবং মস্তিষ্কের টিউমারে আক্রান্ত ব্যক্তিদের সহায়তা করে। এই পরিষেবাগুলি মানুষের জীবন মান উন্নত করে।

 সচেতনতা বৃদ্ধি, নীতিমালা এবং প্রচারণা 

 হেডস্মার্ট 
দ্য ব্রেন টিউমার চ্যারিটির প্রাথমিক সচেতনতা প্রচারণা হল হেডস্মার্ট, যার লক্ষ্য হল শিশু এবং তরুণদের মধ্যে ব্রেন টিউমারের লক্ষণ ও উপসর্গ সম্পর্কে সচেতন করা। জনসাধারণ এবং স্বাস্থ্যসেবা দানকারী সংস্থাগুলোকে এব্যপারে জানানো। রোগ নির্ণয়ের সময় কমানো, জীবন বাঁচানো এবং দীর্ঘমেয়াদী অক্ষমতার হার হ্রাস করা। এই প্রচারণার লক্ষ্য হল এন.এইচ.এস লক্ষ্যমাত্রার সাথে সঙ্গতিপূর্ণভাবে রোগ নির্ণয়ের সময় চার সপ্তাহ বা তার চেয়ে কমিয়ে আনা। 

 মস্তিষ্কের টিউমার সম্পর্কে সচেতনতা বৃদ্ধি 
এই দাতব্য সংস্থাটি ব্রেন টিউমারে আক্রান্ত ব্যক্তিদের প্রভাবিত করে এমন বিভিন্ন বিষয় নিয়ে প্রচারণা চালায়। তারা রাজনীতিবিদ, নীতিনির্ধারক এবং স্বাস্থ্য খাতের অন্যান্য প্রভাবশালী স্টেকহোল্ডারদের সাথে যোগাযোগ করে। এছাড়া সরকারও যাতে এবিউষয়ে পদক্ষেপ নেয় তার দিকে খেয়াল করে। স্থানীয় স্বাস্থ্যসেবা সমস্যাগুলি আরও ভালভাবে বোঝার জন্য এই দাতব্য সংস্থাটি যুক্তরাজ্য জুড়ে সমমনা সংস্থা এবং নেটওয়ার্কগুলির সাথেও কাজ করে।

২০১৫ সালে, দাতব্য প্রতিষ্ঠানটি একটি স্বাধীন গবেষণা সংস্থার সাথে অংশীদারিত্বে 'মস্তিষ্কের টিউমারের সাথে জীবনযাপন' নামক  একটি গবেষণা প্রকল্প চালু করে। গবেষণায় প্রাপ্তবয়স্কদের মধ্যে মস্তিষ্কের টিউমারে আক্রান্ত ব্যক্তিদের অভিজ্ঞতা জানতে চাওয়া হয়েছিলো। দুটি প্রকাশনা এই গবেষণা থেকে প্রাপ্ত ফলাফল প্রকাশ করেছে:

 লুসিং মাইসেলফ: দ্য রিয়েলিটি অফ লাইফ উইথ ব্রেইন টিউমার '(নিজেকে হারানো: ব্রেন টিউমারের সাথে জীবনের বাস্তবতা)' - এই প্রতিবেদনটি আক্রান্তদের দৈনন্দিন জীবনে মস্তিষ্কের টিউমারের ব্যাপক প্রভাব প্রদর্শন করে।
 ফাইডিং মাইসেলফ ইন ইওর হ্যান্ড: দ্য রিয়েলিটি অফ ব্রেইন টিউমার ট্রিটমেন্ট আন্ড কেয়ার '(আপনার হাতে নিজেকে খুঁজে বের করা: ব্রেন টিউমারের চিকিৎসা ও যত্নের বাস্তবতা)' - এই প্রতিবেদনে উত্তরদাতাদের তাদের এন.এইচ.এস চিকিৎসা ও যত্নের অভিজ্ঞতা সম্পর্কে তুলে ধরা হয়েছে। 

 ইশতেহার 
২০১৫ সালের যুক্তরাজ্যের সাধারণ নির্বাচনের আগে, দ্য ব্রেন টিউমার চ্যারিটি ব্রেন টিউমারের উপর একটি ইশতেহার প্রকাশ করে। এতে ব্রেন টিউমারে আক্রান্তদের বেঁচে থাকার ফলাফল এবং জীবনযাত্রার মান উন্নত করতে সাহায্য করার জন্য পদক্ষেপগুলোর রূপরেখা দেওয়া হয়েছে। [ তথ্যসূত্র প্রয়োজন ] দাতব্য সংস্থাটি ২০১৬ সালে বিকশিত জাতীয় নির্বাচনের আগেও ইশতেহার প্রকাশ করেছে।

 অংশীদারিত্ব 
ব্রেন টিউমার চ্যারিটি ক্যান্সার রিসার্চ ইউকে, মেরি কুরি ক্যান্সার কেয়ার মেডিকেল রিসার্চ কাউন্সিল, চিলড্রেন উইথ ক্যান্সার ইউকে, অ্যাকশন মেডিকেল রিসার্চ এবং গ্রেট অরমন্ড স্ট্রিট হাসপাতাল সহ আরও বেশ কয়েকটি সংস্থা এই কাজের সাথে যুক্ত। 

তারা যেসব প্রতিষ্ঠানে অর্থায়ন করেছে তার মধ্যে রয়েছে ইম্পেরিয়াল কলেজ লন্ডন, ইনস্টিটিউট অফ ক্যান্সার রিসার্চ, নিউক্যাসল বিশ্ববিদ্যালয়, নটিংহ্যাম বিশ্ববিদ্যালয়, কুইন মেরি বিশ্ববিদ্যালয় লন্ডন, বার্মিংহাম বিশ্ববিদ্যালয়, ইউনিভার্সিটি কলেজ লন্ডন, গ্লাসগো বিশ্ববিদ্যালয় এবং লিডস বিশ্ববিদ্যালয়।

 আরও দেখুন 

 যুক্তরাজ্যে ক্যান্সার

 তথ্যসূত্র 

 বহিঃসংযোগ 

 অফিসিয়াল ওয়েবসাইট
 হেডস্মার্ট প্রচারণার ওয়েবসাইট

বিষয়শ্রেণী:২০১৩-এ যুক্তরাজ্যে প্রতিষ্ঠিত
বিষয়শ্রেণী:যুক্তরাজ্য ভিত্তিক দাতব্য সংস্থা
বিষয়শ্রেণী:যুক্তরাজ্য ভিত্তিক চিকিৎসা ও স্বাস্থ্য সংগঠন
বিষয়শ্রেণী:শিশু সম্পর্কিত সংগঠন